જામનગર તા. ૧૨ઃ કાલાવડ તાલુકાના ફગાસ ગામ પાસેથી ગઈ તા. ૧પ.૭.ર૦૧૮ ના દિને પોલીસે અંગ્રેજી શરાબની ૧૪૩ બોટલ સાથે વાહીદ ઈબ્રાહીમ સોરા નામના શખ્સની મોટર સહિત ધરપકડ કરી હતી. આ ગુન્હામાં શક્તિદાન મનહરદાન ગઢવીનું નામ ખૂલતા આ આરોપીએ આગોતરા જામીન મેળવવા જામનગરની સેસન્સ અદાલતમાં અરજી કરી હતી. અદાલતે તેને રૃપિયા ૧પ હજારના આગોતરા જામીન આપવાનો હુકમ કર્યો છે. આરોપી તરફથી વકીલ નિર્મળસિંહ જાડેજા રોકાયા છે.